  Майя Бывальцева Удмуртиысь мерлыко политикая но ужъя министрлэсь ужзэ быдэсъясе Ольга Лубнинаез юнматӥзы. Со ужоскетаз 16-тӥ толсурысен пыриз. Со сярысь ивортодэтъя «Удмуртия» агентстволы удысэтлэн пресс-службаяз ивортӥзы. 2018-тӥ арысен Лубнина мерлыко политикая но ужъя министрлэн нырысетӥ воштӥсез вал. Тодэ вайытом, 2017-тӥ арысен удысэтэн Татьяна Чуракова кивалтӥз. 2021-тӥ арын 16-тӥ толсуре сое Удмуртиысь кивалтэтлэн тӧроезлы воштӥсе юнматӥзы. ВАТСАН Ольга Владимировна Лубнина вордскиз Ижкарын 1973-тӥ арын 4-тӥ оштолэзе. 1994-тӥ арын Глазкарысь В. Г. Короленко нимо пединститутэз «Педагогика и методика начального обучения» ӧнеръя йылпумъяз.  1997-тӥ арысен – Глазкарысь лингвистикая 14 номеро гимназилэн кивалтӥсезлэн дышетон но визьнодан ужъя воштӥсез;  2001-тӥ арысен – Удмуртиысь азьмуртлэн но кивалтэтлэн администрациысьтызы общественно-политической информацияя управлениысь интыысь аскивалтон ёзэсъёсын ужанъя ёзэтысь валтӥсь ӧнерчи;  2004-тӥ арысен - Удмуртиысь азьмуртлэн но кивалтэтлэн администрациысьтызы внутренней политикая управленилэн кивалтӥсезлэн воштӥсез – муниципал клыдытэтъёсын ужанъя ёзэтлэн кивалтӥсез;  2008-тӥ арысен – «Огъя Россия» партилэн Удмуртиысь ёзэтэзлэн улосвыл исполкомезлэн кивалтӥсез;  2009-тӥ арысен – Удмуртиысь кивалтэт бордысь Семья ужъёсъя но демографи политикая комитетлэн кивалтӥсез:  2015-тӥ арысен – Удмуртиысь мерлык, семья но демографи политикая министрлэн нырысетӥ воштӥсез;  2018-тӥ арысен – Удмуртиысь мерлык политикая но ужъя министрлэн нырысетӥ воштӥсез. Тегъёс: Ижкар Удмуртия Мерлыкополитикаяноужъяминистерство кивалтӥсьёс  